**Kereskedők figyelmébe ajánljuk!**

**2020. szeptember 21. napjától kötelező a száj és az orr eltakarása**

A hatodik életévét be nem töltött kiskorú kivételével mindenki köteles a kereskedelmi tevékenységek végzésének feltételeiről szóló kormányrendelet szerinti

* **vendéglátó üzlet** (a továbbiakban: vendéglátó üzlet) **vendégei kivételével** – **az üzletben történő vásárlás, illetve az üzletben történő munkavégzés során**,
* a vendéglátó üzlet vendégei, továbbá az irodák, sportolás céljára szolgáló helyiségek és az üzemi helyiségek területének kivételével – a **bevásárlóközpont területén**

orvosi maszkot, munkavédelmi maszkot, illetve textil vagy más anyagból készült **maszkot** (a továbbiakban együtt: maszk**) olyan módon viselni, hogy az az orrot és a szájat folyamatosan elfedje.**

A járványhelyzettől függően érvényben lévő egységes szabály szerint ezeken a helyeken érkezéstől távozásig kötelező az arc és a száj megfelelő elfedése, amire már nem alkalmas egy sál vagy kendő.

A boltokban az üzemeltető felelőssége a rendelet betartása a dolgozójánál és a vásárlójánál egyaránt.

A vendéglátó üzletben **23.00 óra után 06.00 óráig** az ott foglalkoztatottak kivételével tilos tartózkodni. Ezen időszakban az élelmiszer elvitelre történő megrendelése és átvétele, valamint a vételár megfizetése céljából és időtartamára megengedett a tartózkodás.

A vendéglátóhelyek teljes területén – tehát nem csak a vendégtérben – kötelező viselni a maszkot, viszont nem a vendégeknek, hanem minden egyes ott dolgozónak, tehát a felszolgálón kívül immár a szakácsnak, takarítónak, személyzetnek is.

A fenti kötelezettség betartását a Hévízi Polgármesteri Hivatal erre feljogosított ügyintézői a jövőben ellenőrzik.

2020. október 3. napjától, ha a kereskedelmi hatóság ellenőrzése során, vagy a rendőrség értesítése alapján a kötelezettség megszegéséről tudomást szerez, szankciót alkalmaz. Az első alkalommal figyelmeztet, majd bírságot szab ki, végső esetben ideiglenesen bezárathatja az üzletet.

Kérjük a kereskedőktől és a vevőktől is a felelősségteljes magatartást.